|  |
| --- |
| **Predstavenstvo spoločnosti Slovenská pošta, a.s.**  vyhlasuje výberové konanie na obsadenie funkcie generálneho riaditeľa spoločnosti Slovenská pošta, a.s., so sídlom Partizánska cesta 9, 975 99 Banská Bystrica (ďalej len „spoločnosť“) |
| **Kvalifikačné predpoklady, kritériá a požiadavky na uchádzača:**   * VŠ vzdelanie II. stupňa podľa sústavy študijných odborov Slovenskej republiky v skupine prírodné vedy, matematické vedy, informatické vedy a kybernetické vedy, technické vedy a spoločenské vedy alebo v študijnom  odbore zhodnom alebo príbuznom v oblasti činnosti spoločnosti , * znalosť aspoň jedného z nasledujúcich cudzích jazykov: angličtina, nemčina, francúzština, španielčina – minimálna úroveň B2 v zmysle *CEFR – Common European Framework of Reference for Languages*, * občianska a morálna bezúhonnosť, rozvinuté interpersonálne zručnosti, * spôsobilosť na právne úkony v plnom rozsahu, dôveryhodnosť.   **Kritériá odbornej spôsobilosti:**   * všeobecná znalosť zákona č. 324/2011 Z. z. o poštových službách a o zmene a doplnení niektorých zákonov v znení neskorších predpisov a zákona č. 349/2004  Z. z. o transformácii Slovenskej pošty, štátneho podniku, v znení neskorších predpisov, * všeobecná znalosť Zákona č. 311/2002 Z. z. Zákonník práce v znení neskorších predpisov, * všeobecná znalosť Obchodného zákonníka, všeobecná znalosť zákona o verejnom obstarávaní, * preukázaná prax v riadiacich funkciách minimálne 5 rokov, * všeobecné vedomosti o organizácii riadenia, prax s priamym alebo projektovým riadením obchodnej spoločnosti s minimálne 100 zamestnancami alebo minimálnym obratom 10 mil. EUR ročne, * strategické a analytické myslenie, komunikačné a riadiace zručnosti, rozhodnosť a odolnosť voči záťaži.   **Zoznam požadovaných dokladov:**   * prihláška do výberového konania, * osobný dotazník, * profesijný štruktúrovaný životopis, * overené doklady o dosiahnutom vzdelaní, * výpis z registra trestov nie starší ako 3 mesiace, * súhlas so spracovaním osobných údajov na účely výberového konania podľa zákona  č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, * projekt rozvoja spoločnosti Slovenská pošta, a.s., v rozsahu min. 6 normostrán. |
| Mzdové podmienky: podľa súčasne platných zmluvných podmienok pre výkon funkcie generálneho riaditeľa je základná zložka mzdy 3 200 EUR + pohyblivá zložka mzdy podľa osobitne dohodnutých podmienok  Nástup: po vymenovaní jediným akcionárom |
| Písomné prihlášky do výberového konania doručia uchádzači do 06.05.2024 na adresu: Slovenská pošta, a.s., Partizánska cesta 9, 975 99 Banská Bystrica pod značkou „Výberové konanie na generálneho riaditeľa Slovenskej pošty, a.s. - NEOTVÁRAŤ“. |
| Prihlásení uchádzači, ktorí splnia stanovené podmienky a predložia v stanovenom termíne prihlášku do výberového konania spolu s požadovanými dokladmi, budú pozvaní na výberové konanie písomne, najmenej 5 kalendárnych dní pred jeho uskutočnením, a to s uvedením dátumu, hodiny a miesta  výberového konania.  Spôsob výberového konania, jeho priebeh a vyhodnocovanie výsledkov výberového konania rámcovo určujú Zásady výberového konania na generálneho riaditeľa akciovej spoločnosti Slovenská pošta, a.s., ktoré sú zverejnené na webovom sídle www.posta.sk |